CELEX: 62015FN0006
Language: fi
Date: 2015-01-21 00:00:00
Title: Asia F-6/15: Kanne 21.2.2015 – ZZ v. EASA

30.3.2015   
            
            
               FI
            
            
               Euroopan unionin virallinen lehti
            
            
               C 107/40
            
         
      Kanne 21.2.2015 – ZZ v. EASA
      (Asia F-6/15)
      (2015/C 107/53)
      Oikeudenkäyntikieli: englanti
      
         Asianosaiset
      
      
         Kantaja: ZZ (edustaja: asianajaja E. Asenov)
      
         Vastaaja: Euroopan lentoturvallisuusvirasto (EASA)
      
         Oikeusriidan kohde ja kuvaus
      
      Sellaisen Euroopan lentoturvallisuusviraston päätöksen kumoaminen, jolla irtisanotaan kantajan määräaikainen työsopimus ennen sopimuksessa vahvistettua viimeistä voimassaolopäivää, sekä vaatimus kantajalle hänen sopimuksensa ennenaikaisesta irtisanomisesta aiheutuneen aineellisen vahingon ja henkisen kärsimyksen korvaamiseksi korkoineen
      
         Vaatimukset
      
      
                  —
               
               
                  Riidanalainen 16.4.2014 tehty päätös nro 2014/039/E, jolla kantajan sopimus irtisanotaan ennenaikaisesti ja joka on vahvistettu 27.10.2014 tehdyllä EASA:n päätöksellä nro SR 14-005, on kumottava;
               
            
                  —
               
               
                  Kantajalle kyseistä päätöksestä nöyryytyksen, loukkauksen, maineen pilaantumisen ja terveyden heikkenemisen muodossa aiheutunut henkinen kärsimys on korvattava. Kantaja arvioi kyseisen henkisen kärsimyksen määräksi 100 000 euroa;
               
            
                  —
               
               
                  Kantajalle hänen sopimuksensa ennenaikaisesta irtisanomisesta aiheutunut aineellinen vahinko on korvattava. Kyseinen vahinko vastaa kantajan täyden palkan ja muuta henkilöstöä koskevien palvelussuhteen ehtojen 47 artiklan b kohdan ii alakohdassa säädetyn korvauksen välistä erotusta kantajan sopimuksen ennenaikaisen irtisanomisen ja sen voimaan palauttamispäivän tai sen päivän, jolloin työsopimus päättyy 1.11.2015, välisen ajanjakson osalta. Tämä erotus on arviolta noin 75 000 euroa, mutta EASA:n kirjanpitotoimisto voi tehdä tarkemmat laskelmat;
               
            
                  —
               
               
                  Kantajan sopimuksen täytäntöönpano ja kantajan ammatillinen suhde Euroopan lentoturvallisuusvirastoon on palautettava normaaliin tilaansa.
               
            
                  —
               
               
                  Näytöksi
                  
                              —
                           
                           
                              yksi todistaja on haastettava oikeudenkäyntimenettelyn suulliseen käsittelyyn lausumaan kantajan maineesta siviili-ilmailuyhteisössä ennen palvelussuhteen laitonta päättämistä
                           
                        
                              —
                           
                           
                              yksi todistaja on haastettava oikeudenkäyntimenettelyn suulliseen käsittelyyn lausumaan kantajan henkisestä tilasta ja terveydestä hänen palvelussuhteensa laittoman päättämisen ja hänen työsopimuksensa irtisanomisen aikana ja sen jälkeen
                           
                        
                              —
                           
                           
                              EASA on määrättävä toimittamaan luettelo arkaluonteisista toimista.
                           
                        
            
                  —
               
               
                  Kulujen osalta EASA on velvoitettava vastaamaan omista oikeudenkäyntikuluistaan ja korvaamaan kantajan oikeudenkäyntikulut mukaan lukien kantajaa virkamiestuomioistuimessa edustavan asianajajan kulut, todistajien kulut ja kaikki muut oikeudenkäyntimenettelyn yhteydessä aiheutuneet kulut.